**Podlimitná zákazka „Rekonštrukcia a modernizácia ZŠ Kupeckého č.74, Pezinok“**

**Vysvetlenie súťažných podkladov v zmysle § 100 ods. 1 písm. e) zákona č.25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov (zákon) a článku 10 Súťažných podkladov (SP)**

**Otázka č. 1, resp. žiadosť o vysvetlenie**

V dodaných podkladoch obstarávania v PD je Zábradlie na rampe v SO 05, Výkres č.01 NEVYHOVUJÚCO navrhnuté! Je v rozpore STN 743305, najmä s ohľadom na bezpečné užívanie priestorov deťmi - viď : čl.4.2.1 odsek bb) a bc), a Odstavec 5. Technické požiadavky, ktoré sa zaoberajú najmä dovolenými veľkosťami medzier (vertikálnych!) v zábradliach užívaných deťmi!

Doručí verejný obstarávateľ opravenú PD, a aktualizovaný Výkaz Výmer?

**Odpoveď:**

V zmysle STN 743305 je definovaná max. prepadová výška 500 mm. PD Definuje prepadovú výšku 750 mm zosúladenie normovej požiadavky bude riešené zemným násypom 0 - 250 mm. Zemný násyp nebude predmetom stavby.

**Otázka č. 2, resp. žiadosť o vysvetlenie**

Je materiál výrobkov definovaný vo Výkaze Výmer v súlade s materiálom uvedeným v PD a technických správach?

**Odpoveď:**

V prípade zistených rozdielov určí správnosť projektant, ktorý vypracoval PD.

**Otázka č. 3, resp. žiadosť o vysvetlenie**

Sú výmery, množstvá a definície parametrov uvedené vo Výkaze Výmer totožné s určením podľa PD, technických správ a podľa skutočnosti?

**Odpoveď:**

V prípade, že budú počas realizácie zistené rozdiely vo výmerách alebo množstve ako vo Výkaze Výmer, postup sa bude riadiť platnou legislatívou.

**Otázka č. 4, resp. žiadosť o vysvetlenie**

Sú uvedené konštrukcie navrhnuté v súlade s konkrétnou STN, EN?

**Odpoveď:**

PD vypracoval autorizovaný stavebný inžinier v zmysle stavebného zákona.

**Otázka č. 5, resp. žiadosť o vysvetlenie**

Sú výplňové konštrukcie uvedené vo Výkaze Výmer a v PD v súlade s Projektom Požiarnej ochrany- s Požiarnou bezpečnosťou stavby?

**Odpoveď:**

V stavebnom konaní bola PD predložená k vyjadreniu Okresné Riaditeľstvo HaZZ Pezinok a stanoviskom zo dňa 11.04.2013 nemá pripomienky voči predloženej PD.

**Otázka č. 6, resp. žiadosť o vysvetlenie**

Sú jednotlivé časti technologických celkov profesne prepojené, je toto prepojenie súčasťou PD a Výkazov Výmer súvisiacich profesií?

**Odpoveď:**

V zmysle Zmluvy o dielo je zhotoviteľ povinný odovzdať pred začatím stavebných prác objednávateľovi Technologický postup prác, ktorý bude v súlade s harmonogramom.

**Otázka č. 7, resp. žiadosť o vysvetlenie**

Sú vo Výkaze Výmer všetky nevyhnutné materiály a práce súvisiace s danou konštrukciou

a požadovaným stupňom dokončenosti?

**Odpoveď:**

Výkaz výmer vychádza z výkresovej časti PD.

**Otázka č. 8, resp. žiadosť o vysvetlenie**

Sú vo Výkaze Výmer zachytené všetky demontáže a spätné montáže konštrukcií?

**Odpoveď:**

Výkaz výmer vychádza z výkresovej časti PD.

**Otázka č. 9, resp. žiadosť o vysvetlenie**

Sú uvedené množstvá, druhy a typy materiálov uvedené vo Výkaze Výmer v súlade so statickým posúdením stavby- s PD Statiky?

**Odpoveď:**

PD vypracoval autorizovaný stavebný inžinier v zmysle stavebného zákona.

**Otázka č. 10, resp. žiadosť o vysvetlenie**

Dovoľujeme si Vás požiadať, v prípade, že na hore uvedené otázky bolo zodpovedané kladne, o stanovisko, čo v prípade, ak sa v  skutočnosti počas realizácie predmetu zákazky zistí rozdielna výmera, množstvo, definície parametrov oproti výkazu výmer, PD a technických správ.

V zmysle zákona o verejnom obstarávaní §34 Súťažné podklady ods. 1 sú písomné, grafické alebo iné podklady obsahujúce podrobné vymedzenie predmetu zákazky a uvedú sa v nich všetky okolnosti, ktoré budú dôležité na plnenie zmluvy a vypracovanie ponuky. Predmet zákazky musí byť opísaný jednoznačne, úplne a nestranne na základe technických požiadaviek podľa prílohy č. 5 zákona o verejnom obstarávaní Technické požiadavky.

Z rozhodnutí Úradu pre verejné obstarávanie (príkladmo Rozhodnutie Úradu pre verejné obstarávanie č. 146-6000/2011-ON/37 zo dňa 14.04.2011, č. 1407-6000/2012-ON/366 zo dňa 30.11.2012, 670-7000/2012-OK/5 zo dňa 16.07.2012, 669-7000/2012-OK/4 zo dňa 28.05.2012, č. 2294-6000/2013-ON/32 zo dňa 16.04.2013, č. 7268-6000/2013-ON/129 zo dňa 18.07.2013 ) vyplýva, že definovanie predmetu zákazky, vrátane požiadaviek súvisiacich s jeho dodaním, je jednou zo základných povinností verejného obstarávateľa, pričom pri vypracovávaní opisu predmetu zákazky je potrebné vychádzať z ustanovenia § 34 ods. 1 zákona o verejnom obstarávaní, z ktorého vyplýva, že v súťažných podkladoch sa uvedú všetky okolnosti, ktoré budú dôležité na plnenie zmluvy a na vypracovanie ponuky, pričom predmet zákazky musí byť opísaný jednoznačne, úplne a nestranne na základe technických požiadaviek podľa prílohy č. 5 k zákonu o verejnom obstarávaní. Z dikcie uvedeného ustanovenia zákona o verejnom obstarávam vyplýva, že súťažné podklady ako celok nemôžu obsahovať rozporné požiadavky uvedené v rámci jednotlivých častí, pretože by tým neboli naplnené podmienky jednoznačnosti a úplnosti opisu predmetu zákazky vyplývajúce z ustanovenia § 34 ods. 1 zákona o verejnom obstarávaní. Účelom uplatnenia ustanovenia § 34 ods. 1 zákona o verejnom obstarávaní je zabezpečiť pre uchádzačov vo verejnom obstarávaní rovnaké podmienky v súvislosti s vypracovaním ich ponúk, teda vypracovaním porovnateľných ponúk na základe jednoznačného zadania.

Máme zato, že verejný obstarávateľ potvrdí súlad súťažných podkladov v zmysle § 34 zákona o verejnom obstarávaní, tj. súlad výkazu výmer s PD, s technickými správami a v neposlednom rade so skutočnosťou.

Vzhľadom na ustanovenie § 10a zákona o verejnom obstarávaní je zakázané uzatvoriť dodatok k zmluve, ak by sa jeho obsahom podstatne menil, dopĺňal predmet zákazky, pričom ustanovenie ods. 4 umožňuje uzatvoriť dodatok, ak po uzatvorení zmluvy nastane taká zmena okolností, ktorá má vplyv na cenu alebo podmienky plnenia, ktorú ani spracovateľ projektovej dokumentácie, ani Vy a v konečnom dôsledku ani uchádzači pri príprave ponuky, pri vynaložení odbornej starostlivosti nemohli predpokladať.

Vážený verejný obstarávateľ,

dovoľujeme si Vás požiadať o zaujatie stanoviska, vo forme doplnenia návrhu zmluvy o dielo, že v prípade ak nastane situácia, ktorá bude potvrdzovať rozpor medzi výkazom výmer a PD, alebo rozpor medzi Výkazom výmer a technickými správami, alebo rozpor medzi PD a technickými správami, alebo rozpor medzi výkazom výmer, alebo PD a technickými správami a skutočnosťou, ktorých súlad potvrdzujete v čase prípravy ponúk, ktoré ste ani projektant, ani Vy, ani uchádzači pri vynaložení odbornej starostlivosti nepredpokladali, uzatvoríte s úspešným uchádzačom dodatok k zmluve na takto vzniknuté rozpory.

Doriešenie daných situácií už počas procesu verejného obstarávania je vhodné, zamedzí sa tak ohrozeniu realizácie samotného diela, kedy zhotoviteľ z dôvodu takýchto rozporov nemôže pokračovať na diele, čím sa častokrát neúmyselne dostáva do omeškania s lehotou realizácie.

**Odpoveď:**

Zákon o verejnom obstarávaní striktne upravuje problematiku dodatkov k zmluvám. Bližšie informácie o zákaze uzatvárania dodatkov k zmluvám z verejného obstarávania je možné nájsť v judikatúre Súdneho dvora Európskej únie alebo metodických usmerneniach úradu. Z tohto dôvodu verejný obstarávateľ nebude dopĺňať poskytnutý návrh Zmluvy o dielo o články týkajúce sa možnosti uzatvorenia dodatkov a v prípade potreby bude verejný obstarávateľ postupovať plne v intenciách zákona.

**Otázka č. 11, resp. žiadosť o vysvetlenie**

Dovoľujeme si požiadať verejného obstarávateľa o informáciu, či má podpísanú zmluvu o poskytnutí NFP na predmetný projekt, tj. či vie preukázať, že má zabezpečené finančné prostriedky na úhradu ceny za dielo?

**Odpoveď:**

Zmluva o NFP bola zverejnená na webovom sídle Mesta Pezinok dňa 24.04.2014